ከየ12ኛ ክፍል ተፈታኞች 41 በመቶ የሚሆኑት ከ350 በላይ ውጤት አስመዘገቡ
የ12ኛ ክፍል ሀገራዊ ፈተና ከወሰዱ ተማሪዎች መካከል 41 በመቶ የሚሆኑት ከ350 በላይ ውጤት ማስመዘገባቸውን የሀገር ዓቀፍ የትምህርት ምዘናና ፈተናዎች ኤጀንሲ ገለፀ።ኤጀንሲው ዛሬ እንደገለጸው ፈተናውን ከወሰዱት መካከል 178 ሺህ ያህሉ የተፈጥሮ ሳይንስ ተፈታኞች ናቸው፡፡107 ሺህ ተማሪዎች ደግሞ የማህበራዊ ሳይንስ ተፈታኞች መሆናቸውን ነው ያስታወቀው፡፡በተፈጥሮ ሳይንስ ፈተናቸውን ከወሰዱት መካከል 49 በመቶ የሚሆኑት ከ350 በላይ ውጤት ያመጡ መሆናቸውን የኤጀንሲው ምክትል ሃላፊ ዶክተር ዘሪሁን ዱሬሳ ገልፀዋል።በዚህ አመት ከፍተኛ ውጤት የተመዘገበው በአዲስ አበባ በሚገኝ ትምህርት ቤት ሲሆን፥ ውጤቱም 633 ነው ብለዋል።ሰሞኑን በተለያዩ ማህበራዊ ሚዲያዎች የ12ኛ ክፍል የከፍተኛ ትምህርት መግቢያ ተለቋል በሚል የወጡ የተዛቡ መረጃዎች ሀሰት መሆናቸውንም ጠቁመዋል።ተማሪዎች ትክክለኛውን ውጤት ነገ ከ8 ሰዓት ጀምሮ በኤጀንሲው ድረ ገፅ www.neaea.gov.et ላይ በመከታተል ማግኘት እንደሚቻልም ነው ዶክተር ዘሪሁን የጠቆሙት ።በነጻ አጭር የፅሁፍ መልዕክት ቁጥር 8181 ላይ የተፈታኞች መለያ ቁጥርን በማስገባት ውጤታቸውን ማየት እንደሚችሉ አብራርተዋል።በቅርቡም ወደ ከፍተኛ ትምህርት ተቋማት መግቢያ መቁረጫ ውጤት ይፋ የሚደረግ ሲሆን፥ የ10ኛ ክፍል ውጤት ደግሞ ነሀሴ 25 2009 እንደሚለቀቅ ኤጀንሲው ይፋ አድርጓል-(ኤፍ ቢ ሲ) ።